Lugesin selle küll juba paar kuud tagasi läbi, kuid mõtlen sealt ammutatud teadmistele veel tänagi. See on  täiesti ideaalne raamat, kus kõik on paigas. On absoluutselt köitev teema, mis on nii mõnusalt kirja pandud, et ei saagi enam aru, kas loed ilu- või populaarteaduslikku kirjandust. Keskkonna teema puudutab meid kõiki aga et inimesi sellele mõtlema panna on vaja just taolist raamatut, mille on kirjutanud väga tark inimene aga lugeda kõlbab seda ka vähem targal. "Mina olen ookeani" ei saa leht lehe kaupa neelata, pigem tuleb peale iga uut teemaarendust raamat korraks kõrvale panna ja värskeid teadmisi pisut  seedida. Kuna raamat kubiseb kõikvõimalikest põnevatest faktidest ja uurimustulemustest, võiks seda veel kordi ja kordi üle lugeda ja ikka enda jaoks midagi uut avastada. Sisu pole mõtet resümeerima hakata, see on raamat, mis tuleb ise kindlasti läbi lugeda!